Изх. № 1582/31.01.2019 г.

**ПРОТОКОЛ № 1**

съставен на основание чл. 63, ал. 1 от ППЗОП, във връзка с работа на комисията, назначена със заповед № 114/30.01.2019 г. на изпълнителния директор на ИА „Военни клубове и военно-почивно дело“ за разглеждане, оценка и класиране на оферти в Системата за електронно възлагане на обществени поръчки (СЕВОП) оферти в отговор на писмена покана на основание чл. 82, ал. 4 от ЗОП с изх. № 889/18.01.2019 г. за участие във вътрешен конкурентен подбор на изпълнител по възложена централизирана обществена поръчка по Рамково споразумение № СПОР-8/16.05.2017 г. с предмет “Доставка на тонери и други консумативи за печат за копирни и печатащи устройства”, по обособена позиция № 2 “Доставка на оригинални тонери и други консумативи за печат за копирни и печатащи устройства с различни марки“ за нуждите на ИА “Военни клубове и военно-почивно дело”.

 На 30.01.2019 г. от 15:00 ч. се състоя публично заседание на комисия, определена със заповед № 114/30.01.2019 г. на Изпълнителния директор на ИА „Военни клубове и военно-почивно дело“, в състав:

 Председател: Стоян Кралев – началник отдел „Техническо осигуряване и транспорт“ в дирекция „Административно-правно обслужване и човешки ресурси“;

 и членове: 1. Диана Ташева – главен експерт в отдел „Обществени поръчки“ в дирекция „Управление на собствеността и жилищен фонд“;

 2. Силвия Петрова – главен специалист в отдел „Счетоводство“, дирекция „Финанси“,

 със задача електронно разглеждане, оценка и класиране на постъпилите оферти за обществена поръчка с предмет: “Доставка на тонери и други консумативи за печат за копирни и печатащи устройства”, по обособена позиция № 2 “Доставка на оригинални тонери и други консумативи за печат за копирни и печатащи устройства с различни марки“ за нуждите на ИА “Военни клубове и военно-почивно дело”.

 Обществената поръчка с провежда електронно чрез уеб-базираната система за електронно възлагане на обществени поръчки (СЕВОП), намираща се на адрес: https://sevop.minfin.bg, секция „Дейности“: Мини-процедури, под № 1123.

 Датата и часът за отварянето на офертите са визуализирани в менюто „График“ на СЕВОП, с оглед на което участниците се считат за уведомени.

 При откриване на заседанието на комисията за отваряне на получените оферти, както и до приключване на публичната му част, не бе заявено присъствие на външни лица по чл. 54, ал. 2 от ППЗОП.

 Председателят на комисията провери състава на комисията и установи, че присъстват всички членове и откри заседанието.

 I. Комисията започна работата си след като се запозна с участниците, подали оферти в Системата за електронно възлагане на обществени поръчки, като до крайния срок на получаване – 17:30 на 29.01.2019 г. са подадени 3 (три) броя оферти, както следва:

 1. Оферта постъпила на 25.01.2019 г. в 18:25 ч. от „РОНОС“ ООД;

 2. Оферта постъпила на 28.01.2019 г. в 12:32 ч. на „РОЕЛ – 98“ ООД;

 3. Оферта постъпила на 28.01.2019 г. в 15:38 ч. от КООПЕРАЦИЯ „ПАНДА“.

 След като се запознаха с участниците, подали електронни оферти, председателят и членовете на комисията попълниха и подписаха декларации за обстоятелствата по чл. 103, ал. 2 от Закона за обществените поръчки.

 В определения за отваряне на подадените електронни оферти дата и час 15:00 на 30.01.2019 г. се визуализираха подадените 3 (три) оферти, всяка от които попълнена на 100%.

 След извършване на горните действия, заседанието на комисията беше закрито.

 II. На 31.01.2019 г. в 10:00 ч. комисията се събра на закрито заседание. В изпълнение на чл. 54, ал. 7 от Правилника за прилагане на Закона за обществените поръчки, комисията пристъпи към разглеждане на постъпилите оферти и извършване на проверка на личното състояние и критериите за подбор, посочени от възложителя по реда на получаване на офертите:

1. Офертата на „РОНОС“ ООД, постъпила в 18:25 ч. на 25.01.2019 г.

***Офертата на участника е подписана електронно от Жана Кирилова – управител и съдържа следните документи в раздел „Изисквания“: „Предложение за изпълнение на поръчката. Въпросник“.***

* 1. Техническото предложение е със статус „попълнено“ на 100%.
	2. Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачени 2 (два) броя електронно подписани декларации съответно от Жана Боянова и Нина Острева – управители на дружеството.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т. 7 от ЗОП основания, са именно Жана Боянова и Нина Острева – управители на „РОНОС“ ООД.

***Тъй като, офертата подадена от участника „РОНОС“ ООД е подписана с валиден квалифициран електронен подпис от един от представляващите дружеството – Жана Кирилова и са подадени декларации за отсъствие на обстоятелствата по чл. 54, ал. 1, т. 7 от ЗОП от задължените лица по смисъла на чл. 54, ал. 2 от ЗОП, комисията единодушно реши да допусне до разглеждане на Техническото предложение на участника „РОНОС“ ООД.***

1. Офертата на „Роел 98“ ООД, постъпила в 12:32 ч. на 28.01.2019 г.

***Офертата на участника е подписана електронно от Роберт Левиев – управител и съдържа следните документи в раздел „Изисквания“: „Предложение за изпълнение на поръчката. Въпросник“.***

* 1. Техническото предложение е със статус „попълнено“ на 100%.
	2. Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачена 1 (един) брой файл. От прикачения файл е видна едниствено информация за валидността на сертификата за електрония подпис на управителя на дружеството Роберт Левиев, но не се визуализира попълнена декларация за отсъствие на обстоятелствата по чл. 54, ал. 1, т. 7 от ЗОП.

Комисията извърши проверка в Търговския регистър на Агенцията по вписванията и установи, че освен лицето Роберт Левиев – управител, съдружник в дружеството е също и Елена Пилософ с размер на дялово участие 51%. Съответно спрямо съдружниците също се прилагат предвидените основания в чл. 54, ал. 1, т. 7 от ЗОП, тъй като са лица, които имат право да упражняват контрол при вземане на решения.

Предвид, това че комисията не може да отвори файл с попълнена декларация от управителя Роберт Левиев и не може да се установи електронното му подписване, както и липсата на представена декларация за предвидените основания в чл. 54, ал. 1, т. 7 от ЗОП от Елена Пилософ в качеството й на съдружник, комисията счита, че не е спазено изискването на чл. 49, ал. 2 от ППЗОП, заявленията за участие, офертите и проектите, изпратени по електронен път да се изготвят съгласно изискванията на Закона за електронно подписан документ и електронен подпис.

***Предвид гореизложеното, на основание чл. 63, ал. 1 и във връзка с чл. 54, ал. 8 от ППЗОП, комисията ще изпрати настоящия протокол чрез секция „Съобщения“ на участника, който в срока по чл. 54, ал. 9 от ППЗОП ще трябва да отстрани установените липса, непълнота и несъответствие с изискванията към личното състояние, посочени в поканата за участие във врътрешния конкурентен избор по чл. 82, ал. 4 от ЗОП.***

3. Офертата на КООПЕРАЦИЯ „ПАНДА“, постъпила в 15:38 ч. на 28.01.2019 г.

***Офертата на участника е подписана електронно от Елка Каменова- Цанкова – председател и член на управителния съвет на дружеството и съдържа следните документи в раздел „Изисквания“: „Предложение за изпълнение на поръчката. Въпросник“.***

4.1. Техническото предложение е със статус „попълнено“ на 100%.

4.2. Декларацията за отсъствие на обстоятелствата по чл. 54, ал. 1, т. 7 от ЗОП със статус „попълнено“ и прикачен 1 (един) брой декларация по чл. 54, ал. 1, т. 7 от ЗОП, електронно подписана съответно от Елка Каменова-Цанова – в качеството й на председател на кооперацията и член на управителния съвет, Алекси Попов, Румен Бурназов, Силвия Пепелджийска и Тодор Рогачев – в качеството им на членове на управителния съвет, и лицата Константин Попов и Георги Райчев – в качеството им на членове на контролния съвет.

Комисията извърши проверка в Търговския регистър на Агенцията по вписванията и установи, че лицата, спрямо които се прилагат предвидените в чл. 54, ал. 1, т. 7 от ЗОП основания са именно Елка Каменова-Цанова – в качеството й на председател на кооперацията и член на управителния съвет, Алекси Попов, Румен Бурназов, Силвия Пепелджийска и Тодор Рогачев – в качеството им на членове на управителния съвет, и лицата Константин Попов и Георги Райчев – в качеството им на членове на контролния съвет.

***Тъй като офертата, подадена от участника КООПЕРАЦИЯ „ПАНДА“ ООД е подписана с валиден квалифициран електронен подпис от представляващият дружеството – Елка Каменова-Цанова – председател на кооперацията и са подадени декларации за отсъствие на обстоятелствата по чл. 54, ал. 1, т. 7 от ЗОП от всички задължени лица по смисъла на чл. 54, ал. 2 от ЗОП, комисията единодушно реши да допусне до разглеждане Техническото предложение на участника КООПЕРАЦИЯ „ПАНДА“.***

На основание чл. 54, ал. 8 от ППЗОП настоящият протокол ще се публикува на профила на купувача на ИА „Военни клубове и военно-почивно дело“ в същия ден, в който се изпраща на всички участници в процедурата.

Настоящият протокол е съставен и подписан на 31.01.2019 г.

**Председател: /П/ /С. Кралев/**

**Членове: /П/ /Д. Ташева/**

 **/П/ /С. Петрова/**